section_heading: Mladost i školovanje
paragraph_text: Mirjan Damška rođen je u Brežicama području današnje Slovenije u hrvatskoj obitelji u vrijeme Kraljevine Jugoslavije. Bio je vrlo darovito dijete. Bavio se slikanjem, glazbom i učenjem jezika, kasnije savladavši njih šest. Pred Drugi svjetski rat obitelj mu se preselila u Zagreb, gdje je Damaška završio osnovnu školu i gimnaziju, nakon čega se 1950. upisao na Pravni fakultet u Zagrebu. Kao student je pokazivao zanimanje za znanost, pa je na četvrtoj godini dobio stipendiju za studij na Haškoj akademiji za međunarodno pravo u Nizozemskoj. Diplomirao je na zagrebačkom Pravnom fakultetu 1955. Iduće godine stekao je diplomu iz poredbenog prava na Fakultetu za poredbeno pravo u Luksemburgu. Nakon kraćeg vremena provedenog u sudskoj praksi, krajem 1956. opredijelio se za sveučilišnu karijeru. Izabran je za asistenta na zagrebačkom Pravnom fakultetu u predmetu Kazneni postupak. Doktorirao je 1960. na Pravnom fakultetu u Ljubljani s disertacijom o okrivljenikovom iskazu kao dokaznom sredstvu u suvremenom kaznenom postupku kao jedan od najmlađih doktora znanosti u FNR Jugoslaviji.Mirjan Damaška. Hrvatsko katoličko sveučilište. Pristupljeno 24. prosinca 2014.